
DISSERTATIO  MEDICA 

INAUGURA  LIS, 

t)  E 

COLICA  PICTONUM. 


AUCTORE  SAMUELE  PETT. 


Affectio,  quam  hujufce  penfi  acadeinici 

v  *  V 

argumentum  felegi,  vetuftioribus  rei  medicae 
fcriptoribus  haud  latuit:  In  mutilis  operum 
eorum  reliquiis,  quae  cum  aliis  fcientiarum 
et  artium  monumentis  temporis  ac  ignoran¬ 
tiae  manus  effugerunt,  manifefta  morbi  illius 
faevi  qui  Colica  Pift&num  audit,  veftigia,  quae 
eandem  diverfis  Romani  imperii  partibus  plus 
fatis  innotuiffe  demon  lirant,  fparlim  inveni- 
2  A  mus, 

mus.  Paulus  JEgineta  quandam  colicae  fpc- 
ciem  modo  in  morbum  comitialem,  modo  in 
membrorum  refolutionem  trarjfeuntem,  his 

X 

verbis  clare  depingit. 

44  Quum  morbus  quidem  ille  (nempe  Co~ 

44  lica)  coepiflet  a  finitimis  Italiae  regionibus, 

44  et  alia  pleraque  loca  Romani  imperii,  inflar 

44  peltiferae  cujufdam  .contagionis  peragraf- 

44  et ;  unde  non  paucis  quidem  in  morbum 

44  comitialem,  aliis  vero  in  membrorum  refo- 

44  lutionem,  fuperftite  tamen  et  incolumi 

'  © 

44  fenfu,  nonnullis  autem  in  utrumque  de- 
44  lapiis 

Signa  hic  loci  memorata  a  nulla  alia  cana- 
lis  alimentarii  affedione  fpafmodica  oriuntur, 
et  meo  quidem  judicio  pro  pathognomonicis 
haberi  poliunt.  Nec  mirum  fane  videbitur 
hunc  morbum  in  quibufdam  locis  apudvetuf- 
tos  graffari  folitum,  utpote  gens  humana  illi 

'UUV 

'  Paul»  JEgitu  iib.  ili.  cap.  43. 

noxae,  quam  pofthac  non  line  gravi  quidem 
ratione  agnofcemus  tanquam  principem,  im- 
rno  folam,  diri  hujus  mali  caufam  occaiiona- 
iem,  objeci  a  fuerit. 

Effectus  ejus  funelti  in  omni  Europae  re- 
gione  qui  diu  fenriebantur,  etiamnum  fen~ 
tiuntur.  Fieri  non  potuit  quin  ligna  gravif- 
firria  quae  id  malum  comitantur,  et  fequelae 
quibus  ad  vivum  depingitur,  medicorum  at¬ 
tentionem  in  fe  converterint :  ideoque  mor¬ 
bum  variis  nominibus,  quae  vel  loca  quibus 
vigere folebat,  vel  feotentiae  de  caufa  ejus  fug- 
gerebant,  defcripferunt. 

Sauvagejius  in  nofologia  fua  exculta  hanc, 
affe&ioriem  genus  diftindum  tradit,  quod  ia 
varias  fpecies  pro  caufarum,  unde  morbum 
pendere  opinatur,  varietate  dividit  *. 

Cullen  autem  hunc  morbum  generis  Coli¬ 
cae  fpeciebus  ac  c  en  fuit ;  hocque  magno  cum 

A  2  judicio, 

*  Sauvag ,  Nofol.  Method.  d,  vii.  gen,  29. 

judicio,  omnibus  colicae  fignis  individuis  prae- 
fentibus,  quibus  alia  ligna  fpecialia  tandem 
fuperveniunt»  Colicae  genus  his  verbis  definit. 

44  Dolor  abdominis,  praecipue  circa  umbi- 
“  licum  torquens ;  vomitus ;  alvus  allricla 

Secunda  hujus  generis  fpecies  ell  Colica 

\ 

Pidlonum,  quam  fic  compledlitur. 

“  Colica  praeunte  ponderis  vel  molelliae 

44  in  abdomine,  praecipue  circa  umbilicum, 
“  fenfu;  accedente  dolore  colico,  primum  levi; 
“  non  continuo,  et  praecipue  poft  paftum  auc- 
44  to ;  tandem  graviore  et  fere  perpetuo ; 
44  cum  dolore  brachiorum  et  dorfi,  in  para- 
44  lyfin  demum  abeunte.” 

M  ORBI  H  I  S  T  O  R  I  A. 

Colica  Piftonum  in  aliis  aliter  incipit : 
in  paucis  exemplis  pyrexia  quidem  ante¬ 
cedit. 


%  Cullen  Synopf.  Nof.  Meth.  gen,  lix. 

cedit Modo  fubito, violenter  et  ex  improvifo  ' 
impetum  facit :  modo  pallidus  aut  fu b flavus 
oris  color  paulatim  accedens,  oculi  torpor, 
tam  animi  quam  corporis  inquietudo,  animi 
dotum  defe&us,  pervigilium,  cibi  fafiidiiim, 
circa,  praecordia  anxietas,  ructus,  naufea,  diar¬ 
rhoea,  faepius  autem  alvi  durities,  cum  dejec¬ 
tionibus  ad  inftar  globulorum  induratorum,, 
praegrediuntur.  Plaec  ligna  primaria  pon¬ 
deris,  plenitudinis  atque  doloris  in  epigaflrio, 
cibo  fumpto  aubtus,  fenfus  brevi  excipit.  Ven¬ 
triculi  moleftia  paulatim  augetur,  et  tandem 
iit  gravis  et  continua.  Naufea  ac  dolor  paf- 
iibus  aequis  invalefcunt ;  et  diem  circiter  fe¬ 
cundum  poftquam  ligna  importuna  exftite- 
rint,  vomitio  violenta  ac  crebra  humoris  acris 
et  vifcidi,  feilifque  prafini,  uti  plerumque  fo- 
let  in  nifu  vehementi  ac  diuturno  ad  vomen¬ 
dum.  fupervenit.  Vomitum  doloris  remiffio 

ftatim 

0 

*  Vid.  Aft.  Med.  Lond.  Vol.  ii.  7. 

— _ - - - — Vol.  iii.  27. 

flatim  excipit^  aegerque  caufam  morbi  fui  fub- 
latam  effe  fpe  vana  laciatur;  brevi  autem  fi¬ 
ducia  ceu  fumus  fugit  in  auras,  dolor  enim  fo- 
lita  fua  acerbitate  mox  recrudefcit. 

Dolor  nonnunquam  per  totum  morbi  de- 
curfum  in  fcrobiculo  cordis  fedem  fuam  figit * ; 
fed  deorfum  plerumque  tendit,  et  circa  um¬ 
bilicum  torquens  inde  haud  raro  ad  utrum¬ 
vis  latus  velociffime  vibratur,  aegrumque  ita 

afficit  ut  bifariam  difcindi  fibi  videatur.  In 

\ 

dorfo  ac  lumbis  dolores  acuti  et  lancinantes, 
qui  per  ureteres  pertingentes  ad  veficam  de- 
fcendunt,  et  flranguriae  ac  nephritidis  ligna 
gignunt,  haud  raro  fentiuntur  Morbus  mo¬ 
do  in  fero  tum  ac  inguina,  modo  in  femorum, 
crurum,  pectoris,  humerorum,  aut  brachio¬ 
rum  mufculos  dolores  fuos  deinceps  jacula¬ 
tur,  Poftquam  dolores  ceffaverint  ea  efl  muf- 
culorum  fentiendi  facultas  ut  leviffimum  di¬ 
giti 


Huxham  de  Morb,  Colic,  Damnon. 

giti  tafiurn  fine  dolore  immani  ferre  non 
poffint,  nullo  fmiul  plerumque  tumore  aut  do¬ 
lore  eorundem  exiflente. 

Obfervatu  dignum  eil  diverfas  corporis  par- , 
tes,  faltem  diflitas,  quae  in  hoc  malo  patiun¬ 
tur,  raro  aut  nunquam  eodem  tempore  affici ; 
fic  e.  gy  dolore  ventriculum  occupante,  vifcera 

V 

inferiora  plerumque,  et  procul  dubio  artuum 
mufculi,  tranquilla  funt  :  contra,  his  affeclis. 
ventriculus,  tubufque  inteftinalis  dolore  peni¬ 
tus  im munes  fiunt. 

Morbus  diverfas  et  remotas  corporis  partes 
hoc  modo  alternis  vicibus  adortus,  ad  ventri¬ 
culum  et  umbilicum  acerbatus  redire  folet, 
ibique,  fede  fua  fixa,  aegrum  adeo  excruciat 
ut  pars  ipfa  terebra  perforari  videatur 

Abdomen  modo  extrinfecus  vehementer 
tumet  adeo  inflatum  ut  prope  difmmpatur, 
et  vis  ejus  fen-tiendi  adeo  augetur  ut  ilragu io¬ 
rum 


*  Vi,d.  A<fla*Med.  Lond,  ubi  fupra. 

nimmolliffimorum  pondere  vel  tadulevifiimo, 
*  f  ±  t  * 
afficiatur  fummo  cruciatu  ;  Modo  autem  ab» 

* 

dominis  mufculi,  omniaque  ibi  contenta,  dor- 
ii  fpinam  verfus  valide  retrahuntur,  jamque 
dolor  prelTu  levatur.  Ani  et  veficas  fphinc- 
teres  fere  femper  vexantur,  modo  ftranguria 

t  \  m 

et  tenefmo  fubfequentibus ;  modo  ifchuria, 
anoque  adeo  valide  contrado,  et  furfumattrac- 

to,  ut  fipho  non  line  vi  infigni  eidem  indi  pof- 
lit. 

Valida  abdominis  retradio  in  exemplis  gra¬ 
vioribus  eft  lignum  magis  ulitatum,  aegerque 
quafdam  inteftinorum  partes  in  funiculos 
quali  contradas,  alias  vero  dilatatas  nonnun- 
quam  fentire  potelt 

Vomitio  et  obftipatio  pervicax,  quamdiu 
dolor  ac  fpafmus  urgent,  durant ;  et  fiercora 
ii  ve  fponte,  quod  tamen  admodum  raro  fit, 
live  arte  dejiciantur,  ex  globulis  folidis  colo¬ 
ris 

*  Vid.  De  Haen  Rat.  Med*  Vol.  iii. 

iis  fulci  ac  fubviridis,  fimi  ovilli  inftar,  collu¬ 
vie  nigricante  et  nonnunquaiii  fanguine  adL 
miliis,  conflant. 

Pulfus  initio  raro  afficitur,  et  aliquando  per 
totum  morbi  decurftim  haud  plus  jufto  mi» 
cat,  plerumque  autem,  paucis  diebus  elaplis, 
celer,  debilis  et  abnormis  fieri  folet ;  lingua 
muco  albido,  flavo  vel  fub viridi  faepe  obduci¬ 
tur.  Urina  adeo  mutabilis  efl  ut  nihil  ad 
ufam  pertinens  inde  colligi  queat.  Anima 
nonnunquam  vehementer  foetet,  et  doloribus 
artus  occupantibus,  fudor  profufus  et  olidus 
prorumpere  folet  *.  Sub  paroxyfmi  finem 
pedum  plantae,  margines  et  digiti  dolore  a~ 

cuto  faepe  infeftantur,  digitique  hoc  modo 
affe&i  tumore  ac  rubore  vexantur  f . 

Temporis  fpatium  per  quod  morbus  durat 

admodum  variat :  Raro  ante  diem  quartum 

) 

2  P>  tollitur 


#  Huxham  ubi  fupra. 
f  Folhergill  opera,  VoL  ii. 

tollitur,  fed  pro  lignorum  magnitudine  et  pe- 
ritia  qua  tradatur,  in  tempus  longius  aut  bre¬ 
vius  differtur.  Utcunque  vero  evenerit,  cum 
vomitus,  obdipatio,  fpafrni  atque  dolores 
medicamentis  idoneis  fublata  fuerint,  tum 

fumma  debilitas  et  languor  magna  ex  parte 

% 

fuperveniunt;  aegerque  tremoribus  *,  motus 
impotentia,  haud  raro  pedum  ac  manuum 
digitorum  contractione,  et  fpafmis  artuum 
fuperiorum  infeftatur,  qui  plerumque  paralylx 
pius  minus  afficiuntur  f;  raro  autem  penitus 
refolvuntur,  in  plerifque  enim  exemplis  mo¬ 
tus  obfcurus  fupereft.  Sentiendi  facultas  il¬ 
libata  manet,  immo  non  nunquam  praeter  fo- 

litum 


Tremor  metaliurgorum.  Sauvag.  Nofol.  Meth. 
el.  iv.  ord.  ii  i.  gen.  xiv. 

+  Buxham  afhrmat  fe  vix  ullum  meminifle  hoc  morbo 
laborantem  pedibus  paralytice  captum. 


De  Morio  Coi.  Damnon. 

litum  acuitur.  Pullus  arteriae  et  calor  mini- 

t  * 

me  minuuntur. 

Paralyfis,  quae  huic  morbo  fupervenire  fo- 
le  t,  fere  femper  atrophia  mufculorum  infigni 
comitatur,  quorum  carnes  in  fubftantiara 
pulpofam  folvi  videntur,  et  faepe  modo  non 
penitus  evanefcunt 

Hic  morbus  formidolofus  iis,  qui  eodem  an¬ 
tea  laborarunt,  rurfum  a  levibus  caufis,  prae- 
cipue  poftquam  paralyfis  fupervenerit,  acci- 

B  2  cidere 

■  ■  *  .  f  \ 

*  \ 

*  Hujus  rei  exemplum  memoria  dignum  in  hujufce 
urbis  nofocomio  nuper  fuit.  Aeger  erat  Vitrarius  qui  bien¬ 
nium  lenta  valetudine  marcebat  ;  per  hoc  tempus  gravibus 
abdominis  doloribus  et  alvi  duritie  frequenter  laborabat. 
Vires  ejus  paulatim  defecerunt,  artus  debiles  ac  tremuli 
evaferunt;  brachia  et  manus  prope  refolutae  fuerunt.  Sca¬ 
pulae,  humeri  et  pollicis  mufculi  tantum  non  evanuere  ;  nec 
aliud  quidquam  tegumenta  communia  inter  et  offa  praeter 
telam  cellulofam  et  fubftantiam  mucofam  laxam  fuperfuiffe 
inventum  fuit. 

cidere  folet :  ira,  frigore,  diaetae  errore,  in¬ 
temperantia,  morbus  recidivus  fieri  poteft; 
quod  membrorum  refolutionem  fere  femper 
adauget.  Aphonia  temporaria,  amaurofis, 
coma,  delirium,  haud  raro  hujus  morbi,  qui 
aliquando  morbi  comitialis  paroxyfmis  vei 
convulfionibus  infeliciter  terminatur,  effectus 
funt. 

Colicae  Pictonum  figna  in  diverfis  aegris 
diverfiflima  funt,  nec  ullam  lignorum  feriern 
continuatam  aut  ordinem  fequuntur.  Mufcu- 
lorum  dolores  in  variis  corporis  partibus  non- 
nunquam  aegrotum  difcruciant,  ventriculo  ac 
inteftinis  nondum  tentatis.  Carpi  refolutio 
nonnullis  in  exemplis  omnia  figna  praegre¬ 
ditur.  Maniam  fugacem,  praefertim  apud 
ceruflas  opifices,  morbi  praenunciam  effe  ob- 
fervatum  eft  *.  In  multis  exemplis  tumor 
parvulus  alterius  vel  utriufque  manus  averfae 
infra  carpum  obfervari  potelt,  modo  mobilis, 

modo 

*  Vi d.  Aft.  Med.  Lond.  Vol.  iii. 

modo  fixus,  et  motum  digitorum  quorum  ten¬ 
dinibus  infedit  impediens,  quique  alias  pau- 
latim  evanefcit,  alias  autem  flabilis  manet 
Morbus  interdum  gradibus  vix  percipien¬ 
dis  accedit  Vires  vitales  lente  labefactantur; 
aegroque  impotentia,  qua  cuivis  nifui  inhabi¬ 
lis  fit,  paulatim  obrepit  :  Torpor  in  totum 
corpus  et  praecipue  in  canalem  alimentariam 
diffunditur;  et  denique  animi  et  corporis  po- 
teftates,  fignis  difcruciantibus  quae  morbum 
comitari  folent  vix  interpofitis,  nullo  modo 
refufcitandae,  prope  extinguuntur. 

CADAVERUM  INCISIO. 

Phaenomena  morbida,  quae  haec  indagatio 
in  variis  aegrotantium,  qui  morbo  fuccubuere, 
partibus,  et  praecipue  in  primis  viis,  demon- 
ffravit,  haud  parum  luminis  ei  offundunt,  et 
plurium  fignorum  maxime  urgentium  ratio* 

nem 


*  De  Haen  Rat.  Med.  Vol.  in. 

nem  manifeftam  luculenter  oftendunt.  De 
Haen  plura  hujus  mali  exempla,  cum  mu¬ 
tationibus  morbidis  fe&ione  cadaverum  in¬ 
ventis,  magna  cum  cura  defcripta,  nobis  fup- 
peditavit.  Longa  autem  foret  lingularum 
mutationum  enumeratio,  et  confuetos  hujuf- 
modi  difputationum  lines  excederet,  nec  fane 
necelfaria  videtur :  illas  igitur  obiter  et  ge¬ 
nerarim  perltringere  juvat. 

Abdomen  primaria  ac  princeps  morbi  fedes 
videbatur,  animum  igitur  ad  vifcera  ejus  ex¬ 
ploranda  primum  ille  advertit.  Inteftina  a 
Hatu  fano  plurimum  defiexilfe  comperit.  In 
uno  cadavere  ilium  valde  contra&um  fuit,  et 
paulo  infra  contra&ionem  adeo  dilatatum  ut 
ejus  diametros  naturali  triplo  major  fuerit. 
Colon  autem  mutationes  maxime  notabiles 
protulit  :  et  in  omnibus  quae  fcrutatus  e  11 
eofdem  effedus  morbidos  generales  invenit. 

Aliae 

Aliae  coli  partes  adeo  contradae  fuere,  ut  ab¬ 
ditus  penitus  occluderetur ;  aliae  vero  immane 
dilatatae  faccos  ingentes  effecere.  In  qui- 
bufdam  cadaveribus  portio  coli  longa  coarc- 
tata  fuit ;  aliis  vero  ampulla  infignis  flridu- 
ram  brevem  excipiebat,  quam  altera  coarcta¬ 
tio  fequebatur ;  plures  coli  partes  hoc  modo 
contradae  ac  dilatatae  iibi  invicem  alternis 
fuccedebant.  In  partibus  coanguflatis  dif- 
'  fiindio  tunicarum,  quae  libi  coaluere  et  craflio- 
res  fadae  induruere,  deleta  eil.  Qua  ratione 
colon  formam  et  magnitudinem  fuam  natu¬ 
ralem  amiferat,  vifcera  vicina  e  regionibus 

/  ^ 

fuis  depulfa  fuerunt. 

Mutationes  quas  mufculi  fubeunt  ob  fer  va¬ 
tii.  dignae  funt :  non  folum  mole  valde  mi¬ 
nuuntur,  (fibrae  enim  quarundam  partium 

•  !  ■ 

mufculofae  penitus  evanefcere  videntur  *) 
fed  etiam  colore  et  firmitate  infigniter  mutan¬ 
tur. 


*  Vid.  Ds  Ham, 

tur.  Cei.  Hunter  *  mufculos  manus  et  bra¬ 
chii  hominis,  qui  domos  pingendo  victum 
quaeritabat,  perfcrutatus,  eofdem  colore  flo¬ 
rem  lactis  referre,  et  texturam  fibratam  eo¬ 
rum  fupra  modum  diftin&am,  tenacem  et  fic- 
cam  fuifle  invenit. 

DE  MORBI  CAUSIS. 

Magna  hujus  morbi  caufarum  diverfitas  a 
diverflsauftoribus  memoratur,  qualia  funt  coe¬ 
lum  mutabile  ;  frigus  ac  humor;  exhalationis 

/ 

per  cutem  fuppreflio;  humores  acres;  nimia 
fellis  abundantia  ;  vina  cruda  et  auftera  ;  re¬ 
liquiae  febrium,  quarum  crifes  imperfeftce,  aut 
quae  imperite  traftatae  fuerunt ;  venena  va¬ 
ria,  veluti  cuprum,  antimonium,  hydrargy- 

* 

rum,  arfenicum,  plumbum  ;  podagra  ;  rheu- 
matifmus ;  fcorbutus ;  hyfteria  ;  melancho¬ 
lia  ;  animi  affe&us.  * 

Minime 


*  Vid.  Ada  Med.  Land.  VoL  i.  12. 

Minime  quidem  quaerere  audeam  quonam 
jure  lingula  pro  caufis  agnofcenda  fint ;  fat 
habeo  animadvertere,  argumenta,  quibus  om¬ 
nes  fere  hae  caufae  innituntur,  elfe  plerum¬ 
que  vaga,  hypothetica  et  fundamento  parum 
firmo  exltrufta.  Res  faftae  allatae,  line  qui¬ 
bus  nulla  theoria  utcunque  fpeciofa  Itabiliri 
potefi,  paucae,  nec  ullo  vinculo  libi  adnexae 
funt ;  neque  ex  iis,  caulas  jam  memoratas  in 
morbo  inducendo  ftatim  agere,  colligere  fas 
eft.  Hae  res  faciunt  potius  ut  credamus  eas 
cafu  cum  morbo  concurrere,  nec  eidem  qua¬ 
vis  caufae  et  effectus  affinitate  conjungi ;  vel, 
ad  fummum,  debilitatem  et  mobilitatem  ab 
illis  caulis  illatas  hoc  agere,  ut  vera  cauia 
occalionalis  facilius  in  corpus  effectus  fuos 
edat.  Quae  vero  haec  lit  nunc  quam  brevif- 
iime  indagare  conabor. 

In  hac  autem  inveltigatione  cognitio  illius 
hominum  ordinis,  qui  huic  morbo  maxime  et 
evidentiffime  opportunus  eft,  multum  adjuva¬ 
bit.  Et  hic,  meo  judicio,  nullus  ne  quidem 

2  C  fceptico 

fceptico  dubitandi  locus  erit.  Satis  efl  me- 
mimlfe  rei  fadfae,  Colicam  Pidtonum  his  po- 
tiflimuni,  qui  Plumbi  effedlibus  objiciuntur, 
infeffare.  Hujus  metalli  calces  quomodo- 
cunque  in  corpus  receptae,  live  a  corporis  fu- 
perficie  reforptae,  live  in  pulmonum  fpiritu 
haullae,  live  denique  in  ventriculum  deglu- 
titae,  effectus  gignunt  qui  faluti  plus  minus 
adverfantur,  et  indiciis,  quibus  Colica  Pidto- 
num  inlignitur,  plufve  minufve  conveniunt. 

Hujus  rei  argumenta  numerofa  atque  certif- 
llima  fidem  faciunt ;  qui  enim  metallum  cru¬ 
dum  effodiunt,  qui  idem  ad  flatum  metallicum 
redigunt,  qui  diverfa  ejus  oxyda  parant,  qui¬ 
que  denique  in  variis  artibus  quibus  hoc  me¬ 
tallum  vel  praeparata  ex  eo  inferviunt  occu¬ 
pantur,  fcilicet  plumbarii,  figuli,  vitrarii,  pic¬ 
tores,  nonnunquam etiam  pharmacopolae,  &c. 
hi  huic  obfervationi,  amplum  afl  lugubre  tef- 
timonium,  perhibent.  Hanc  affedionem  ex 
plumbi  viribus  oriri  ulterius  confirmatur, 
quod  aegritudines  eorum  faepe  obtinent, 

quam  diu 

quamdiu  caufae  quam  ponimus  objiciuntur ; 
fummos  enim  cruciatus  paffi  haud  raro  bonam 
valetudinem  recuperant;  et,  quamdiu  arti 
fuae  valedixerint,  vel  eandem  majori  cura  ex¬ 
ercuerint,  confervant.  Hasc  opinio  autem 

.  v  > 

aliis  rebus  adhuc  magis  indubiis  fuffulcitur; 
hoc  volo,  morbum  ex  libero  et  improvido 
plumbi  ufu,  qui  oiim  apud  medicos  peritilii- 
mos  diu  invTaluit,  faepius  oriundum  efFe ;  mos 
enim  fuit  plumbum  in  phthili  fudore  exhau- 
rente  comitata,  in  fanguinis  profluviis,  ac  go¬ 
norrhoea,  in  quibus  inanitionibus  reprimendis 
ut  bene  notum  eft  infigniter  poliet,  ufurpa- 
re  Levamen  autem  quod  attulit  hoc  me¬ 
dicamentum  admodum  erat  fugax,  hocque 
Colica  Pictonum  cum  dira  lignorum  cohorte 
plerumque  excipiebat :  Nec  defunt  exempla 
in  quibus  graves  vifcerum  dolores,  alvi  duri¬ 
ties  et  debilitas  paralytica  minimae  cemflae  a- 

r 

cetatae  doli  fucceffere.  Et  fane  exitioli  effec- 

C  2 


Vid.  De  Haen  Rat.  Med.  Vol.  iii.  cap.  viL 


tus 

tus,  qui  interno  plumbi  ufui  fupervenire  fo-* 

lent,  nunc  tandem  adeointelliguntur,  ut  prope 
in  defuetudinem  abierit.  Exempla  quoque  me» 

'  i  . 

moriae  prodita  furit,  in  quibus  ufus  plumbi  e- 
tiam  externus  malos  effectus  dedit # :  hoc  autem 
rarum  eft  y,  et  beneficia  tam  infignia  ex  ufu 
ejus  externo  provenire  folent,  ut  fummo  jure 
continuari  videatur. 

Ex  exemplis  jam  enumeratis  tuto  colligi 
poteft,  plumbum  oxy genio  adjunftum,  quod 

quidem  omnibus  metallis  forfan  neceffarium 

» 

videtur  priufquam  in  corpus  agere  queunt, 
ad  Colicam  Pibbnum  excitandam  par  efTe. 
Num  hae  vires  plumbo  propriae,  vel  ipfi  cum 
aliis  venenis  metallicis,  qualia  funt  arfenicum, 
cuprum,  argentum  vivum,  &c.  communes 
iint,  haud  fatis  compertum  habeo.  Ex  colla¬ 
tione 

*  A6ta  Mcd.  Lond.  Vol.  iii.  Spe&atiff.  Prof.  Gregory 
io  Fraele&ionibus  fuis  egregiis  exemplum  a  feipfo  obfer- 
vatum  memorat. 

f  PercivaPs  E  flave,  Vol.  i.  p.  452. 

tione  autem  levi  effe&uum  arfenici  vel  cupri 
in  ventriculum  recepti  cum  effedtibus  plumbi, 
potius  adducor  ut  credam  duo  priora  hac  vi 
in  corpore  humano  non  pollere  ;  ventriculum 
et  inteflina  enim  ftatim  afficiunt,  et  vomitio¬ 
nem  graviffimam  et  diarrhoeam  cient.  Auc¬ 
toritate  cel.  Ilsemann  innixi,  affe&iones  arti¬ 
ficum,  qui  hydrargyri  vaporibus  objiciuntur, 
infigniter  inter  fe  difcrepare  afferere  poffumus; 

nihil  fatius  mihi  videtur  quam  ipiius  verba 
in  medium  proferre. 

“  Adficiuntur  hydrargyri  effluvia  qui  hau- 

\ 

“  ferunt  lipo  thymia,  fudore  frigido,  convul- 
44  fionibus,  avcuo$-m&,  apoplexia,  epileplia,  et 
44  praefertim  artuum  tremore,  paralyfi,  pty- 
44  alifmo  et  dentium  vacillatione»  Quae  ab 
“  haufto  mercurio  oriri  folent  abfque  prae* 
64  greffis  morbis  gravioribus  aegros  infeftant; 

i 

44  cum  e  contra  eadem  morbum  noltrum, 
44  (videlicet  CoL  Pidl.)  fymptomatice,  prae- 
41  cedentibus  nimirum  ventriculi  et  inteftino- 
44  rum  doloribus,  a  mercurii  vapore  minime 

44  oriri 


12  DE  COLICA  PICTONUM, 

“  oriri  Colitis,  fubfequantur.  Quibus  denique 
“  addendum,  quod  neque  ptyalifmus  neque 
“  dentium  vacillatio,  quae  tamen  utraque 
“  ad  ligna  haufti  mercurii  pertinent  praeci- 

“  pua,  morbo  noflro  obnoxios  unquam  inva- 

/ 

“  dunt 

Alia  caufa,  cui  haec  affectio  magna  cum  fi¬ 
ducia  aferibitur,  eft  ufus  vini  crudi  et  acidi,  et 
fucci  ex  pomis  recens  expreffi,  et  prima  facie 
quidem  verifimilis  ac  fpeciofa  videtur;  conflat 
enim  ex  obfervatione,  incolas  quarundam  regio¬ 
num  in  Gallia,  veluti  Pi&ones,  (unde  nomen 
morbi)  et  in  Germania,  et  quoque  in  occiden¬ 
talibus  Angliae  partibus,  liberali  hujufmodi  li¬ 
quorum  potationi  affuetos,  huic  malo  prae  cae- 
teris  opportunos  effe;  iliumque  autumno  et 
ineunte  hieme,  quando  haec  vina  nova  funt 
ac  cruda,  maxime  invalefeere.  Cum  huic 

fententiae 

*  Vid.  Tra£t.  Gul.  Ilfemann  de  Colica  Saturnina,  §  26, 
apud  Difput.  ad  Morb.  Hift.  et  Curat.  Hcilleri ,  Vol.  iii* 

fententiae  graviffimi  audtoresCi  rois,  Bonte  *, 
et  Huxkam  f  patrocinantur,  operae  praelium 
forfan  erit  inquirere  quali  fundamento  fulcia¬ 
tur. 

Obfervandum  efl  Colicam  Pictonum  vege- 

*■  r 

labilem,  uti  appellata  efl,  Colicam  Saturninam 
accefiu,  lignorum  deciirfu  et  eventibus  ex  to¬ 
to  referre ;  quod  profecto  fufpicionem  haud 
levem  fuggerit,  utriufque  morbi  caufara  elfe 

eandem  :  maxime  enim  improbabile  videtur 

\ 

oxyda  plumbi  et  fermenta  eofdem  in  corpore 
humano  effedtus  elfe  editura.  Nobis  autem 
gratulemur  vim  argumentorum  in  promptu 
elfe,  quae  hanc  rem  multo  magis  quam  ana¬ 
logia  et  ratiocinatio  de  caulis  et  earum  effedtibus 
confirment :  haec  enim  res  obfervationis  et. 
experientiae  trutina  examinata  fuit. 

Georgius  Baker,  Baronettus,  in  pluribus 
tentaminibus  eximiis,  quae  philofophiae  me¬ 
dicae 


*  Vid.  Journal  de  Medecin  pour  1’an  1761. 
f  Huxham  de  Morbo  Colico  Damnoniorum. 

dicae  exempla  habenda  fint,  tantam  argu¬ 
mentorum  vim  fumma  cum  diligentia  col¬ 
legit,  quanta  maxime  incredulo  fidem  faciat 

Colicam  Pi&onum  nunquam  ab  acido  frugum 

/ 

primo  oriri  poffe.  Per  longum  faCtorum  in¬ 
ductionem  collegit  et  probavit,  plumbi  oxydci 
in  omnibus  exemplis,  quae  ex  fermentis  pen¬ 
dere  exiftimabantur,  adfuifie  *.  Res  prae^ 
cipuae  quibus  hanc  confequentiam  fundavit 
hic  loci  fequuhtur. 

Per  plura  faecula  mos,  quem  nulla  lex  co¬ 
ercere  potuit,  invaluit,  corrigendi  faporem 
acerbum  vini  levioris  Gallici  ac  Germanici 
plumbo,  cujus  oxydum  vinorum  acido  con- 
junCtum  ipforum  acorem  corrigit,  ct  faporem 
gratum  impertit.  In  regionibus  Angliae  oc- 
cafum  et  auftrum  verfus,  vinum  pomaceum 
et  plumbum  faepifiime  contigua  efle  confiat, 
nam  inftrumenta  varia,  quibus  liquor  in  ufum 

paratur 


*  Vid.  A&.  Mcd.  Lond*  Vol.  i.  ii.  iii. 

paratur  partim  ex  plumbo  exftrui  folent ;  et, 
quod  faepius  veneno  metallico  originem  dat, 

plebicula  ex  ollis  fictilibus  oxydo  plumbi  in- 

* 

cruftatis  vinum  fuum  plerumque  hauriunt : 
Vinum  igitur  fle  paratum  vel  epotum  hoc  ve¬ 
neno  inficitur,  quod  experimentis  plurimis 
fatis  fuperque  probatur.  In  his  Angliae  lo¬ 
cis  morbus  colicus  admodum  frequenter  oc¬ 
currit. 

In  Herefordia  et  comitatu  Vigonienfi,  in 
quibus  vini  pomacei  ufus  haud  minus  incre¬ 
buit,  apparatus  ad  liquorem  parandum  nihil 
plumbi  plerumque  habet,  nec  vafa,  quibus  in¬ 
colae  vulgo  utantur,  eodem  incruftantur ;  hic 
autem  loci  morbus  vix  ac  ne  vix  quidem  vifus 
efl  .  In  quibufdam  comitatus  Gloceftrienfis  par¬ 
tibus  torcularia  plumbo  obducuntur,  ibique 

Colica  Pidtonum  nimis  familiaris  eft. 

>  ** 

'Praeter  exempla  jam  memorata,  funt  quae¬ 
dam  fpecialia  quibus  probatur,  eos,  qui  hoc 
vino  puro  ac  fincero  affidue  utebantur,  et  ve¬ 
neno  plumbi  aliis  modis  non  fimul  objicie- 
2  D  ,  bantur, 

bantur,  nunquam  hujus  affectionis  fignis  teri- 
tatos;  necnon  e  contra  eos,  qui  vel  exiguam 
portionem  hujus  vini  plumbo  infeCti  haurie¬ 
bant,  fummis  morbi  cruciatibus  infeflatos 
effe  *. 

Ingens  faCtorum  copia,  qhae  vinum  purum, 
quanquam  crudum  ac  auflerum,  Colicae  Pic¬ 
tonum  inducendae  impar  demondrant,  in  me¬ 
dium  proferri  potuiffet:  fupra  autem  re- 
cenlita  fatis  ad  hanc  fententiam  comproban¬ 
dum  videntur. 

Tormina  licca,  ut  vocantur,  Indiae  Occi¬ 
dentalis  Colicae  Pictonum,  tum  lignis  tum 
morbis  fupervenientibus,  refpondent ;  et  ex 

ufu 

*  Cei  Fothergil!  exemplum,  qui  ad  rem  pertinet,  me¬ 
moriae  tradit.  Quidam  vinum  pomaceum  e  vaiis  plumbo 
incruftatis  biberunt,  et  Colica  Pittonum  graviter  affecti 
fuerunt ;  dum  alii  qui  vino  ex  eodem  dolio  deprompto, 
ait  ex  vafis  ligneis  epoto,  utebantur,  morbo  penitus  immu- 
mes  evaferunt.  Vi4.  Fothergill  opera ,  Vol.  ii.  p.  2  70. 

ufu  immodico  fpiritus  facchari  recens  parati 
provenire  feruntur  ;  efh  autem  cur  fulpice- 
mur  hunc  liquorem  culpae  immerito  inlimu- 
lari.  Experimentis  celeb.  J*  Hunter,  cau- 
fam  hujus  colicae  indagandi  gratia  ex  induf- 
tria  inftitutis,  fatis  manifefte  patet,  morbum 
plumbo,  quo  liquor  inter  diflillandum  imbui¬ 
tur,  oriri ;  Tubi  enim  indar  fpirae  convolu¬ 
ti,  per  quos  liquoris  vapores  tranfeuntes  den~ \ 
fantur,  magna  ex  parte  ex  plumbo  compo¬ 
nuntur  *. 

His  rebus  enumeratis,  temeritatis  foret  affe- 
rere,  Golicam  Piclonum  ex  ulla  alia  caufa, 
quam  potu  incolarum  ufitato  plumbo  inqui¬ 
nato,  tam  frequenter  regionibus  modo  memo¬ 
ratis  oriri.  Negari  non  poteft  quin  caufa 
effe&ui  gignendo  par  lit,  et  naturae  conftan- 
tiae  et  fimplicitati,  et  verae  philofophandi 
legi,  effeci  us  fi  miles  caulis  limilibus  tribuere 

convenit. 

*  A  dia  Med.  Lond.  Vol.  iii,  14, 

convenit.  Infuper  cum  nobifcum  reputemus 
ufus  fere  innumeros,  artes  et  luxus  quibus 
plumbum  infervit,  facile  concedemus  idem, 

v. 

corpori  humano,  modis  neque  obfervatis  ne* 
que  fufpectis,  infinuari  pofTe.  Cumque  igitur 
manifefliffimum  iit  plumbum,  in  omni  fere 
exemplo  ubi  in  corpus  recipitur,  Colicae  Pic* 
tonum  iigna  plus  minus  inducere ;  cumque 
ob  ufum  ejus  univerfum  veriiimile  iit  omnes, 
qui  hoc  morbo  corripiuntur,  viribus  ejus  no¬ 
centibus  objeUos  fuiife  ;  idem  veram,  immo 
folam,  Colicae  Piclonum  caufam  elfe  mini¬ 
me  mihi  abfurdum  concludere  videtur. 

DE  RATIONE  SYMPTOMATUM. 

Traditis  jam  caulis,  quibus  adducor  ut  cre¬ 
dam  plumbum  effe  caufam  folam  efficientem 
Colicae  Pidtonum,  expedlationem  modi  ejus 
agendi  rationem  reddendi  forfan  commovi : 
hoc  autem,  utpote  quod  in  difquifitiones  pa¬ 
vum  ad  rem  pertinentes,  necnon  vanas  forfan 

et 

tt  inutiles  viam  aperiat,  praetermittam.  Nec 
confiteri  haereo  me  non  valere  quorundum 
lignorum  notabiliorum  rationem  reddere. 
Cadaverum  quidem  incifio  nonnulla  nos  do¬ 
cet:  Dolor,  alvi  durities,  vomitus,  &c.  fpaf- 
mo,  motui  inteftinorum  abnormi,  inverfo, 

ftridlurae  et,  quae  inde  fequitur,  obfiru&ioni 

•  « 

tribuenda  videntur. 

Organorum  quae  urinae  inferviunt  affe&io, 
vel  ex  confenfu  haec  inter  et  intefiina,  ob 
partium  vicinitatem  et  nervorum  nexuro, 
vel  ex  ipfa  plumbi  adtione  pendere  potefi : 
confiat  enim  urinam  Colica  Pidlonum  con¬ 
flictantium  plumbo  infigniter  imbutam  effe^. 

Paralyfis  et  atrophia,  quibus  haec  affectio 
mirum  in  modum  infignitur,  vix  ac  ne  vix 
quidem  explicari  poffunt.  Difficultas  haud 
parum  augetur  hinc,  quod  hae  affectiones  par- 

1 

tes 

*  Vid.  Notam  ad  §  4 6.  Tranatus  G.  lljemann  fupra 
citati. 

tes  quafdam  prae  cceteris,  illa  artus  fuperio- 
res,  haec  vero  mufculos  fpeciales,  plerumque 
occupant.  Ex  omnibus  conje&uris,  quae 
mihi  inter  legendum  occurrere,  illa  quam 
cel.  De  Haen  propofuit  hunc  nodum  facilli¬ 
me  folvit  :  haec  conjectatio  innititur  experi- 
mentis  Petit  et  obfervationibus  Winslow*, 
ex  quibus  probabile  fit  nervos  fympatheticos 
magnos,  non  ex  ramis  reflexis  paris  quinti  et 
fexti  capitis,  ut  vulgo  fertur,  fed  potius  ex 
nervis  vertebralibus  originem  fuum  ducere. 
Hi  nervi  pluribus  gangliis  in  decurfu  fuo  ad 
fpinam  inftrudti  funt,  unde  functionibus  fibi 
propriis  accommodari  videntur  :  commercium 

ampliflimum  cum  omnibus  corporis  partibus 

\ 

habent.  Fieri  poteft  ut  portiones  horum 
nervorum  in  abdomine  fitae,  ob  inteflinorum 
proximitatem  et  ramulos  fere  innumeros  in 
inteftina  diffufos,  aliquid  detrimenti  a  caufa 

morbi 


*  Vid.  Anatom.  Se6h  7. 

morbi  efficiente  capiant  ;  unde  vis  nervofa, 
qua  hi  nervi  corpus  animant,  minuatur  opor¬ 
tet.  Manifeitum  eft  illas  corporis  partes, 
quas  inter  et  hos  nervos  rnaximus  intercedit 
nexus,  maxime  affedtum  iri :  hinc  fi  nobis 
concedatur,  artus  fuperiores  et  quofdammuf- 
culos  majorem  cum  his  nervis  quam  caeteras 
partes  nexum  habere,  ratio  paralylis  et  atro¬ 
phiae  minime  contemnenda  reddetur.  Haec 
autem  pro  conjedtura  modo  habenda  eft;— 
valeat  quantum  valere  poteft. 

i  ' 

DIAGNOSI  S. 

Plures  exiftunt  morbi  quibus  haec  colica 
fpecialis  confundi  poteft  :  plerumque  tamen, 
modo  animum  ad  ligna  et  caufas  rite  adver¬ 
tamus,  morbum  ab  aliis  omnibus  fecernere  va¬ 
lebimus,  Uiftin&io  fub  morbi  initium,  cum 
colicam  fpafmodicam  vulgarem  admodum 
aemulat,  haud  raro  difficilis,  immo  nonnun- 
quani  minime  fieri  poteft.  Colica  autem 

fpafmodica 

fpafmodica  plerumque  eft  minus  fixa  ac  diu¬ 
turna,  dolores  paroxyfmi  funt  magis  fugaces, 
nec  unquam  tranfitu  cruciatuum  veloci,  qua- 
lis  faepe  Colicam  Pictonum  infignit,  comita¬ 
tur. 

Satis  liquido  plerumque  a  dyfenteria  dig- 
nofcitur ;  pyrexia  qua  haec  incipere  folet, 
tenefmus  et  dejectiones  frequentes,  mucofae 
vel  fanguinolentae,  plerumque  omne  hos  mor¬ 
bos  confundendi  periculum  tollunt :  porro 
obfervandum  eft  tormina  dyfenterica  dolo¬ 
rem  colicum  per  breve  tempus  tantum  acer¬ 
bitate  adaequare. 

Plures  auCtores  Colicam  Pidonum  metalli¬ 
cam  inter  et  Colicam  PiCtonum  vegetabilem 
difcrimina  depingere  conati  funt,  rati  illam 
impetum  fubito  facere,  retractionem  abdomi¬ 
nis  ab  initio  adefte,  et  dolorem  atrocem  preftli 
leniri:  hanc  autem  tarde,  fignifque  paulatim 
Ingravefcentibus,  cum  auCta  abdominis  fen- 
tiendi  facultate  et  preffus  impatientia,  accede¬ 
re.  Docet  autem  experientia  has  diftinctiones 

effe 

elTe  fallaces,  et  has  morbi  varietates  in  diver- 

fls  exemplis  ex  eadem  caufa  oriundis  evenire. 

Refolutio  membrorum,  quae  hunc  morbum 

excipere  folet,  nonnihil  proprium  libi  habet, 

nam  motus  parttum  affedtarum  folus  plerifque 

in  exemplis  imminuitur,  fentiendi  facultate 
« 

integra  vel  etiam  magis  acuta  fada;  debi¬ 
litas  quam  inducit  pauliatim  accedit,  et 
motus  obfcurus  plerumque  fuperefL  Atro¬ 
phia  in  hoc  morbo  multo  infignior  eft  quam 
in  paraljii  ex  aliis  caulis  enata  ;  et  mufculos 
quofdam,  veluti  deltoiden,  mufculos  pollicis 
&c.  prae  ceteris  infedat  :  necnon  ob  fer  vari 
poteft  paralyiin,  Colicae  Pictonum  fuperve- 
nientem,  artus  fu  perior  es  multo  frequentius 
folos  occupare. 

Cognitio  autem  caufae  excitantis  dux  eft 
erroris  maxime  expers,  et  nos  ad  plenam  at¬ 
que  perfedam  diagnofin  deducere  queat.  Si 
ex  vitae  genere,  aliifve  rebus  circumflantibus,, 
aegrotantem  venenatis  plumbi  viribus  objec- 
a  .  E  tum 


y* 

tum  fuifie  conflet,  omne  dubium  de  natura 
morbi  penitus  evanefcit. 

-J  g 

i' 

PROGNOSIS. 

Hasc  quidem  pro  lignorum  gravitate,  mor¬ 
bi  duratione,  et  tempore,  per  quod  aegrotus 
caufae  excitantis  viribus  objedlus  fuerit,  va¬ 
riet  oportet :  Si  colicae  ligna  leviora  lint,  et 
remediis  adhibitis  brevi  cedant ;  li  valetudo 
in  reliquis  lana  lit,  et  paralyfis  non  lit  inlig- 

nis,  morbum  radicibus  fublatum  iri  magna 
cum  fiducia  fperemus.  Sin  autem  e  contra 

ligna  diu  et  paulatim  au&a  fuerint ;  fi  dolor 
fere  perennis  et  acutus  exiftet ;  li  ftercus 
indar  globulorum  indurefcat ;  fi  abdominis 
tumor  inaequalis  fuerit;  fi  macies  infignis 
fiat ;  fi  aife&io  paralytica  gravis  atrophia  co¬ 
mitetur;  fi  denique  caufa  occalionalis  diu  ad¬ 
mota  fuerit,— quo  haec  omnia  graviora  fiant, 
eo  magis  in  angullo  fpes  erit. 


Nonnulli 

Nonnulli  quidem  ex  toto  fanantur;  ana* 
tome  autem  docet  morbi  fanationem,  quibuf- 
dam  in  exemplis,  penes  medicinam  non  e  fle. 
Etiamfi  doloris  paroxyfmus  confopiatur,  cana¬ 
lis  tamen  alimentarii  fabrica  adeo  mutari  ac 
torqueri  poteft,  ut  perpetua  infanabilifque  in 
morbum  proclivitas  fuperveniat.  Frequentes 
impetus,  et  deje&iones  fcybalorum  funt  omi¬ 
nis  infaufti,  colon  enim  ilri£turis  affici  indi¬ 
cabit. 


METHODUS  MEDENDI. 

Minime  propofito  convenit,  diverfas  hujus 
morbi  tractandi  methodos  a  diverfis  medici¬ 
nae  cultoribus  laudatas,  in  medium  proferre. 
Hoc  omiffb,  illam  medendi  rationem  quam 
experientia,  tum  ad  figna  moleftiora  levanda, 
tum  ad  fuperventura  arcenda,  vi  maxima 
pollere  teftatur,  paucis  compledi  conabor. 

E  2  Quamprimum 

Quamprimum  Heri  poteft  poft  paroxyfmi 
accefium,  ventriculum  cruditatibus  fuis  onuf- 
tum  liberare  utile  erit ;  et  copiofus  aquae  te¬ 
pidae  vel  inf.  chamaemeli  hauftuS  huic  con- 
illio  favebit ;  ventriculo  hoc  modo  aliquan¬ 
tum  fedato,  ad  opium ,  (divinum  illud  mife- 
rorum  folarnen)  quo  naufea  et  dolor  abdo¬ 
minis  atrox  eonfopiantur,  itatim  confugien¬ 
dum  eft,  et  in  ufu  ejus  binas  vel  ternas  ho¬ 
ras  perfiftere  debemus,  donec  votis  noftris  po¬ 
tiamur  :  Si  opii  dolis  folita  huic  fini  impar 

reperiatur,  pro  lignorum  vi  ac  pertinacia  au» 

*  - 1 

genda  eft.  Si  ore  fumptum  parum  propofito 

refponderit,  lotiones  anodynae  injiciendae. 

Alterutra  horum  methodorum  plerumque 

paucarum  horarum  fpatio  inducias  pacifcetur. 

Poflquam  vomitus  ceflatio,  atque  doloris 

remiffio,  adionem  inteflinorum  abnormem  et 

« 

fpafmodicam  aliquatenus  domitam  indicave¬ 
rint,  ad  rem  erit  inteflina  quamprimum  e~ 
vacuare  i  et  hic  loci  obfervandum  eft,  acria 

atque 

atque  calefacientia  cathartica  caute  vitanda ; 
morbi  enim  initio  adminiftrata  dolorem  au¬ 
gere,  protrahere,  et  etiam  opio  pacatum  reno¬ 
vare,  experientia  conflat. 

Mitiora  igitur  cathartica,  vel  illa  quae  ah 
vum  abfque  tunicam  iriteftinorum  mufculofarti 
irritando  leniter  ducunt,  fola  utenda ;  et 
haec  etiam  opio  conjun&a,  quod  et  dolo¬ 
rem  fedare,  et  catharticorum  laxantium  adio- 
ni  favere,  obfervatur. 

Sales  medii,  et  potiffimum  magnefm  vi  tria* 
lata,  vel  chryftalli  tartari  cum  aqua  menth. 
piper,  quae  impediat  quo  minus  vomitu  re- 

\ 

jiciantur,  faepe  cum  fucceffo  feliciffimo  prae- 
fcribuntur.  Alumen  etiam,  dofibus  faepe  i- 
teratis  ad  confiipationem  vincendam  voratum, 
omni  laude  dignum  videtur  #.  Dolendum 
eft  ventriculum  Oleo  Ricini  frequenter  ingra¬ 
vari,  et  ad  vomendum  iterum  cieri  t  Si  forte 
'  hos 


#  PercivaPs  Effays,  Vol.  u  p.  401. 

hos  effedtus  non  edat,  huic  morbo,  quippe 
quod  tanta  lenitate  et  etiam  vi  agit,  et  veri- 
fimiliter  inteflina  lubricat,  et  eorum,  quae  in 
iplis  continentur,  ab  acrimonia  defendit,  exi¬ 
mie  accommodatur. 

Lotiones  emollientes  ac  oleofae,  praecipue 
ii  alvi  durities  medicamentis  laxantibus  ore 
fumptis  non  cedat,  magno  cum  frudtu  adhibe¬ 
ri  folent. 

Balneum  tepidum  dolorem  flatim  levat, 
et  viribus  quibus  in  corpore  relaxando  et  mo¬ 
tu  inteftinorum  abnormi  fedando  pollet,  cum 

eaeteris  remediis  mirum  in  modum  confpirat. 

/ 

Epifpaflica  abdomini  admota  levamen  fae- 
pe  brevi  afferunt ;  et  obfervatione  conflat 
cathartica  illis  admotis  citius  et  efficacius 
egiffe. 

Sanguinis  detractio,  abdominis,  et  artuum 
doloribus  mulcendis,  prima  facie  accommoda¬ 
ta  videtur  :  Ufus  autem  fcalpelli,  quippe  qui 
omnia  figna  pertinaciora,  fublatu  difficiliora 

reddat 


\ 

reddat,  debilitatem  auget,  et  paralyfin  fere 
feni  per  inducit,  jure  damnandus  eft  :  Hux« 
ham,  experientia  dodus,  hoc  remedium  enixe 
increpat  *. 

In  intervallis  animum  advertere  debemus 
ad  vires  aegri  morbo  defedas  fuftinendas ; 

7 '  .  ‘  , 

quod  fieri  potefl  cibo  blando  ac  nutrienti, 
qualia  funt  tenuia  ex  carnibus  jura,  et  jufcula 
gelata,  modice  fumpta. 

Raro  quidem  aegrotanti  datur,  ut  poli  unum 
paroxyfmum  morbo  immunis  evadat,  ligna 
enim  faepius  recrudefcere  folent:  iiquidem 
aeger  perite  tractatus  erit  ligna,  progrediente, 
morbo,  paulatim  leviora  fiunt,  donec  tandem 
aliquando  penitus  evanefcant :  contra  vim 
gravitatemque  lignorum  contendendum  eft 
auxiliis  fupra  memoratis  prout  res  poftulave- 
rint  iteratis,  et  pro  rebus  circumflantibus  mo¬ 
dificatis. 

Sublata 


\ 

Sublata  penitus  colica,  medicamentis,  fi  vif- 
cera  flatum  priftinum  recupera rint,  diutius  o- 
pus  non  eft.  Valetudo  integra'  et  vires  non 
nifi  poft  diem* longum  redire  folent:  et  in  plu¬ 
ribus  exemplis  morbus  inveteratus  fit,  quo  ae¬ 
ger  nunquam  penitus  immunis  evadere  potefl:. 
In  hoc  morbi  flatu  parum  commodi  ex  me¬ 
dicina  fola,  nifi  fimul  regimini  ac  diaetae  lum¬ 
ina  cura  impendatur,  oriri  potefl.  Aegro  a 

frigore,  humore,  aliifque  caufis  occafionali- 

\ 

bus  fedulo  cavendum  erit :  Tanta  eft  enim 
in  morbum  proclivitas,  ut  exiguae  a  regulis 
praefcriptis  aberrationi,  vel  leviflimae  intem¬ 
perantiae,  gravis  paroxyfmus  fupervenerit. 

Cum  alvus  ad  adftridtionem  proclivis  fit, 

✓ 

iftiufmodi  proclivitati  cathartico  quodam  miti 
ac  efficaci,  quod  morbi  reditus  rariores  et  mi¬ 
nus  graves  reddat,  occurrere  utiiiffimum  erit. 

Quando  mufculi  infirmantur  et  marcefcunt, 
et  vifcera,  quae  alimentorum  conco&ioni  in- 
ferviunt,  magno  torpore  et  infigni  debilitate 

*  ..  V.  w '  .  .  sv  V, 

afficiuntur, 

afficiuntur,  cibus  leviffimus  concoftuque  facil¬ 
limus  folus  aegro  accommodatur.  Medica¬ 
menta  tonica,  amara  et  ferrata  utilia  forfan 
fiant,  et  roboris  aliquantulum  reftituant. 

Omnes  autem  conatus  ad  fanit a teiii  inte- 
gram  reftituendam  plerumque  incaffum  ten- 

i 

lantur :  raro  enim  aegro  plus  proficere  va¬ 
lemus  quam  eundem  valetudinarium  red¬ 
dere.  .  < 

Quod  ad  paralyfeos  curam  fpeclat  haud  mi* 
hi  videtur  natura  diverfa  ab  illa,  quae  nervo- 

i 

rum  refolutioni  ex  aliis  caufis  oriundae  ac¬ 
commodatur:  Quicquid  facit  ut  ftomachus 
et  inteftina  ex  malignis  colicae  effedtibus  con- 
valefcant,  hujufque  redditui  obftet,  imprimis 
in  hac  paralyfi  indicatur.  Sunt  quaedam  ae¬ 
grorum  exempla  qui  medicamentis  itimulan- 
tibus,  tum  interne  tum  externe  adhibitis, 
fri&ione,  balneo  tepido,  &c.  fanati  fuerunt  * 
Balneum  etiam  frigidum  felici  eventu  admo¬ 
tum  fuit;  hoc  autem  auxilium,  fi  animum  ad 
s  F  inteilinorum 

inteftinorum  mobilitatem  advertamus,  anceps 
videtur.  Roborantia  generalia,  cortex  Peruv. 
amara,  ferrata,  et  diaeta  lauta  ac  boni  nutri¬ 
menti,  faepe  votis  refponderunt.  De  Haen 
grave  teftimonium  profert  effedlui  fecundo  ex 
diaeta  la&ea,  et  virtute  eledlrica  Aquae 
Bathonienfes,  ventriculis  infirmatis  falutiferae, 
pluribus  in  exemplis  faeliciffimosefFe&usprae* 
llitere;  et  faepe  inteftinorum  torporem,  et  pro¬ 
clivitatem  in  duritiem,  multis  aliis  remediis 
fruftra  tentatis,  mirifice  fuftulerunt. 

DE  PROPHYLAXI. 

Dolendum  eft  metallum,  quod  ob  dotes 
fuas  mirandas  tot  ufibus  infervit,  et  a  natura 
provida  tanta  copia  ubique  fere  terrarum  fup- 
peditatur,  viribus  adeo  malignis  in  corpore 
humano  pollere,  ut  effe&us  faepe  infanabiles 

edat- 

edat»  Tanti  autem  nunc  dierum,  ob  mag¬ 
nam  utilitatem  quam  vitae  offert,  aeftimatur, 
et  tam  generatim  ufurpatur,  ut  ufu  ejus  haud 
facile  fuperfedeatur  :  Hinc  haud  parum  in¬ 
ter  e  ft  indagare  quanam  ratione  ab  effe&ibus 
fuis  nocivis  optime  caveatur. 

Quos  fors  iniqua  ad  artes  exercendas,  quibus 
hujus  veneni  a&ioni  objiciuntur,  damnat,  his 
cibus  pinguis  et  oleofus  optimum  efl  antido¬ 
tum  :  hoc  quidem  bene  norunt  qui  plumbum 
effodiunt,  vel  aliis  modis  ejus  viribus  expo¬ 
nuntur.  Conflat  obfervatione,  hos,  qui  jufcu- 
lo  pingui,  butyro,  oleo,  cafeo,  &c.  multum 
vefcuntur,  a  venenatis  plumbi  effeblibus  mag¬ 
na  ex  parte  immunes  evadere;  dum  alii,  qui 
hoc  viblus  genus  negligunt,  brevi  fignis  Coli¬ 
cae  Pictonum  corripiuntur.  Ifliufmodi  ali¬ 
menta  oleofa,  concodlu  difficilia,  inteflina  lu¬ 
bricare  ac  defendere  poffunt,  et  plumbi  par¬ 
ticulas  in  ftomachum  receptas  quafi  vifco  illi¬ 
nant, 

nant,  et  metallum  fic. innocuum  et  iners  per 

■  ’•»  _  ■ 

primas  vias  tranfire  queat  /  Anceps  autem  hae- 

«  •  ; 

reo  annon  modi,  quo  oieofa  morbo  occurrant, 
ratio  felicius  reddatur,  ponendo  eadem  plum¬ 
bo  chemice  conjungi,  et  fubflantiam  mediam 
et  innocuam,  faponem  fcilicet  metallicum,  ef¬ 
ficere.  Praeter  haec  monita  diaetam  fpec- 
tantia,  horum  opificum  veflimenta  frequenter 
mutanda  funt ;  iifdem  praecipiendum  ut 
munditias  colant ;  frequenter  fe  lavent. 
Corporis  inun&io  auxilium  haud  contemnen¬ 
dum  mihi  videmur:  Aerem  hujus  metalli  ef¬ 
fluviis  imbutum  quam  minime  refpirare  de¬ 
bent  ;  cui  ut  occurratur  plura  artificia  exeo* 
gitari  pollent» 

In  exemplis  ubi  vires  plumbi  aftringentes3 
et  adminillratio  ejus  interna  neceffaria  vi¬ 
deantur,  opium  ei  conjuclum  effedibus,  quibus  . 
intefiina.  afficere  folet,  falva  ejus  vi  reftringen- 
te,  plerumque  occurrere  compertum  eft.  Mul¬ 
ti  idem  oleo  commixtum  adminifirandum 

commendant  $ 


r 

commendant  ;  mali  quidem  effe&us  hoc  mo« 

% 

do  praecaveri  poffunt,  confilia  autem  praefcriU  * 

bendi  eodem  modo  fruftatum  iri  verifimile 

« 

mihi  videtur. 

In  mente  fuit  perpauca  dicere  de  modis, 
quibus  facillime  judicare  pofliimus,  utrum 
vinum  vel  alii  liquores  plumbo  inficiantur, 
necne :  fines  autem  hujufmodi  opufculomm 
jamdudum  tranfgreffiis,  hoc,  licet  haud  levis 
momenti,  et  ad  rem  admodum  pertinens,  in~ 
yite  omnino  praetermittam. 


FINI  S. 

